stanford-oval/wikipedia huggingface dataset:
Terhi Juurinen

| Terhi Juurinen> Henkilötiedot |
| --- | --- |
Syntynyt: 28. lokakuuta 1945 Helsinki
Kuollut: 16. helmikuuta 2015 (69 vuotta) Helsinki
Kansalaisuus:  suomalainen
Taiteilija
Ala:  keramiikka
Palkinnot
 Muotoilun valtionpalkinto 
Terhi Juurinen, o.s. Lehto (28. lokakuuta 1945 Helsinki – 16. helmikuuta 2015 Helsinki), oli suomalainen keraamikko. Hänet tunnetaan erityisesti yhtenä Seenat-keramiikkayrityksen perustajista vuonna 1976. Vuodesta 1999 hän toimi sen nimissä yksin. Hän sai vaikutteita japanilaisesta estetiikasta.
Juurinen sai taideteollisuuden valtionpalkinnon 1979 yhdessä Lea Klemolan ja Riitta Pensasen kanssa. Vuonna 2014 myönnetyn taiteilijaeläkkeen ansiosta hänen oli tarkoitus keskittyä uusiin ideoihin.
Palkinnot ja tunnustukset

Valtion Taideteollisuuspalkinto 1979
Teekannukilpailu, 1. palkinto, Oy Paulig Ab, Lappeenranta 1991
Uudenmaan läänin taidepalkinto 1993
Posio-kuppi suunnittelukilpailu: 2. palkinto 1996
Uudenmaan Taito-käsityöyrittäjä 2006
Jenny ja Antti Wihurin rahaston Käden taito -palkinto 2011
Valtion taiteilijaeläke 2014
Aiheesta muualla

Seenat (Arkistoitu – Internet Archive)
Yle Areena Pro arte utili[vanhentunut linkki] 7.2.1981]
Proarte utili 3, Elävä arkisto (Arkistoitu – Internet Archive)
Terhi Juurisen muistokirjoitus Helsingin Sanomissa (Arkistoitu – Internet Archive)
Taekwondo olympialaisissa

Taekwondo on ollut olympialaisten ohjelmassa virallisena lajina vuodesta 2000. Näytöslajina se oli vuosina 1988 ja 1992. Menestynein maa olympialaisten taekwondossa on Etelä-Korea. Olympialaisten taekwondoa hallinnoi maailman taekwondoliitto.
Tapahtumat

|  Taekwondo> Miesten kilpailut |  Taekwondo> 00 |  Taekwondo> 04 |  Taekwondo> 08 |  Taekwondo> 12 |  Taekwondo> 16 |  Taekwondo> 20 |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |  Taekwondo>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Miesten 58 kg | X | X | X | X | X | X |  |  |  |  |  |  |  |  |  |  |  |  |  |  |  |  |  |  |  |  |
| Miesten 68 kg | X | X | X | X | X | X |  |  |  |  |  |  |  |  |  |  |  |  |  |  |  |  |  |  |  |  |
| Miesten 80 kg | X | X | X | X | X | X |  |  |  |  |  |  |  |  |  |  |  |  |  |  |  |  |  |  |  |  |
| Miesten +80 kg | X | X | X | X | X | X |  |  |  |  |  |  |  |  |  |  |  |  |  |  |  |  |  |  |  |  |
| Naisten kilpailut | 00 | 04 | 08 | 12 | 16 | 20 |  |  |  |  |  |  |  |  |  |  |  |  |  |  |  |  |  |  |  |  |
| Naisten 49 kg | X | X | X | X | X | X |  |  |  |  |  |  |  |  |  |  |  |  |  |  |  |  |  |  |  |  |
| Naisten 57 kg | X | X | X | X | X | X |  |  |  |  |  |  |  |  |  |  |  |  |  |  |  |  |  |  |  |  |
| Naisten 67 kg | X | X | X | X | X | X |  |  |  |  |  |  |  |  |  |  |  |  |  |  |  |  |  |  |  |  |
| Naisten +67 kg | X | X | X | X | X | X |  |  |  |  |  |  |  |  |  |  |  |  |  |  |  |  |  |  |  |  |
Mitalitaulukko

| Taekwondon olympiamitalit> Sija | Taekwondon olympiamitalit> Maa | Taekwondon olympiamitalit> Kultaa | Taekwondon olympiamitalit> Hopeaa | Taekwondon olympiamitalit> Pronssia | Taekwondon olympiamitalit> Yhteensä |
| --- | --- | --- | --- | --- | --- |
| 1 |  Etelä-Korea | 12 | 3 | 7 | 22 |
| 2 |  Kiina | 7 | 1 | 3 | 11 |
| 3 |  Yhdysvallat | 3 | 2 | 5 | 10 |
| 4 |  Iso-Britannia | 2 | 3 | 4 | 9 |
| 5 |  Meksiko | 2 | 2 | 3 | 7 |
| 6 |  Kiinan Taipei | 2 | 1 | 6 | 9 |
| 7 |  Iran | 2 | 1 | 3 | 6 |
| 8 |  Italia | 2 | 1 | 1 | 4 |
| 8 |  Venäjän olympiakomitea | 2 | 1 | 1 | 4 |
| 8 |  Serbia | 2 | 1 | 1 | 4 |
| 11 |  Espanja | 1 | 5 | 1 | 7 |
| 12 |  Turkki | 1 | 3 | 5 | 9 |
| 13 |  Kreikka | 1 | 3 | 0 | 4 |
| 14 |  Kuuba | 1 | 2 | 3 | 6 |
| 14 |  Thaimaa | 1 | 2 | 3 | 6 |
| 16 |  Australia | 1 | 1 | 0 | 2 |
| 16 |  Jordania | 1 | 1 | 0 | 2 |
| 18 |  Kroatia | 1 | 0 | 4 | 5 |
| 19 |  Azerbaidžan | 1 | 0 | 2 | 3 |
| 19 |  Norsunluurannikko | 1 | 0 | 2 | 3 |
| 21 |  Argentiina | 1 | 0 | 0 | 1 |
| 21 |  Uzbekistan | 1 | 0 | 0 | 1 |
| 23 |  Ranska | 0 | 3 | 5 | 8 |
| 24 |  Venäjä | 0 | 2 | 2 | 4 |
| 25 |  Norja | 0 | 2 | 0 | 2 |
| 26 |  Kanada | 0 | 1 | 1 | 2 |
| 26 |  Dominikaaninen tasavalta | 0 | 1 | 1 | 2 |
| 26 |  Saksa | 0 | 1 | 1 | 2 |
| 26 |  Tunisia | 0 | 1 | 1 | 2 |
| 30 |  Gabon | 0 | 1 | 0 | 1 |
| 30 |  Niger | 0 | 1 | 0 | 1 |
| 30 |  Pohjois-Makedonia | 0 | 1 | 0 | 1 |
| 30 |  Vietnam | 0 | 1 | 0 | 1 |
| 34 |  Egypti | 0 | 0 | 4 | 4 |
| 35 |  Afganistan | 0 | 0 | 2 | 2 |
| 35 |  Brasilia | 0 | 0 | 2 | 2 |
| 35 |  Venezuela | 0 | 0 | 2 | 2 |
| 38 |  Kolumbia | 0 | 0 | 1 | 1 |
| 38 |  Israel | 0 | 0 | 1 | 1 |
| 38 |  Japani | 0 | 0 | 1 | 1 |
| 38 |  Kazakstan | 0 | 0 | 1 | 1 |
| 38 |  Nigeria | 0 | 0 | 1 | 1 |
| Yhteensä | Yhteensä | 48 | 48 | 80 | 176 |
Päivitetty: 7.11.2023
Lähde: Olympic Analytics – Medals by Countries – Taekwondo olympanalyt.com. Viitattu 7.11.2023. (englanniksi)
Tetrahydrofuraani

| Tetrahydrofuraani |
| --- | --- |


Tunnisteet
IUPAC-nimi:  Oksolaani
CAS-numero:  109-99-9
PubChem CID:  8028
SMILES:  C1CCOC1
Ominaisuudet
Molekyylikaava:  C4H8O
Moolimassa:  72,1 g/mol
Sulamispiste:  –108,5 °C
Kiehumispiste:  66 °C
Tiheys:  0,89 g/cm3
Tetrahydrofuraani (THF) on inertti nestemäinen orgaaninen yhdiste ja rakenteeltaan se on syklinen eetteri. Tetrahydrofuraani on yleisesti käytetty liuotin, jonka kemiallinen kaava on C4H8O. Siitä käytetään myös nimityksiä tetrametyleenioksidi, dietyleenioksidi, 1,4-epoksibutaani tai butyleenioksidi.
Tetrahydrofuraani on normaaliolosuhteissa olomuodoltaan väritön eetterin hajuinen helposti syttyvä, palava neste. Sen moolimassa on 72,1 g/mol, sulamispiste –108,5 °C, kiehumispiste 66 °C, tiheys 0,889 g/cm3, leimahduspiste –14,5 °C c.c., itsesyttymislämpötila 321 °C ja CAS-numero 109-99-9. Tetrahydrofuraani sekoittuu veteen, alkoholiin, eetteriin, estereihin ja ketoneihin.
Tetrahydrofuraanista valmistetaan polymeroimalla polytetrametyleenieetteriglykolia (PTMEG) muoviteollisuuden raaka-aineeksi. Ilman stabilointiaineita tetrahydrofuraani muodostaa peroksideja, jos ainetta säilytetään pitkiä aikoja valossa tai kosketuksissa ilman kanssa. Stabiloinnissa voidaan käyttää esimerkiksi p-kresolia tai hydrokinonia.
Aiheesta muualla

Wikimedia Commonsissa on kuvia tai muita tiedostoja aiheesta .
Tetrahydrofuraanin kansainvälinen kemikaalikortti
Kemian työsuojeluneuvottelukunta (KETSU): Tetrahydrofuraani (Arkistoitu – Internet Archive)
Onnettomuuden vaaraa aiheuttavat aineet, Työterveyslaitos: Tetrahydrofuraani (Arkistoitu – Internet Archive) (pdf)
Human Metabolome Database: Tetrahydrofuran (englanniksi)
ChemBlink: Tetrahydrofuran (englanniksi)
Terttu Autere

| Terttu Autere> Henkilötiedot |
| --- | --- |
Syntynyt: 1941 (ikä 82–83)
Kansalaisuus:  Suomi
Ammatti:  kirjailija, aiemmin opettaja
Aiheesta muualla
Löydä lisää kirjailijoitaKirjallisuuden teemasivulta
Terttu Autere (s. 1941) on hämeenlinnalainen kirjailija. Hänen teoksensa kertovat naisten ja tyttöjen elämästä, ja niitä on sanottu hyvän mielen kirjallisuudeksi tai joskus myös romanttiseksi viihteeksi.
Autere on eläkkeellä oleva äidinkielen ja historian lehtori, joka on valmistunut filosofian maisteriksi Helsingin yliopistosta. Autere on asunut Ylivieskassa vuosina 1974–2002. Lapsuus ja kouluaika Lahdessa ja Valkeakoskella. Autereen nykyinen asuinpaikka Hämeenlinna. Hän on asunut myös Helsingissä ja Oulussa (1971–1974). Hänen harrastuksiaan ovat toiminta UNIFEMissä (YK:n naisten kehitysrahasto), lukeminen, purjehdus ja senioritanssi. Terttu Autere kirjoittaa kolumneja Kalajokilaakso-lehteen.
Teoksia

Kirjepostia, Karisto, 2008
Kinkkauskivet, Karisto, 2009
Sininen hatturasia, Karisto, 2011
Huhtikuun morsian, Karisto, 2013
Kuka murhasikaan rouva Holmin?, Karisto, 2014
Rakas: 7 rakkaustarinaa, Karisto, 2014 (antologia)
Kuolema Eedenissä, Karisto, 2016
Kaunis mutta kuollut, Karisto, 2017
Kuokkavieraan kuolema, Karisto, 2019
Sen edestään löytää, Karisto, 2020
Aiheesta muualla

Kirjailijat – Terttu Autere. Karisto. Arkistoitu 8.3.2012.
Suvi Rihtniemi

Diplomi-insinööri Suvi Rihtniemi toimi HSL:n toimitusjohtajana vuodet 2009–2021. Tässä kuvassa hän on matkalla kotoaan Töölöstä töihin HSL:n toimistolle Pasilaan vuonna 2012.
Suvi Hannele Rihtniemi (s. 8. huhtikuuta 1954 Helsinki) on suomalainen diplomi-insinööri ja entinen Helsingin seudun liikenteen (HSL) toimitusjohtaja 2009–2021. HSL:n johtoon Rihtniemi siirtyi 1. syyskuuta 2009 Maanmittauslaitoksen kehittämiskeskuksen vastuualuepäällikön virasta. Valtionhallinnossa Rihtniemi ehti työskennellä 30 vuotta. Hän on toiminut aikaisemmin muun muassa tutkijana VTT:n rakennustalouden laboratoriossa, maanmittausinsinöörinä Rauman maanmittaustoimistossa ja Uudenmaan maanmittauskonttorissa sekä maanmittaushallituksessa. Maanmittauslaitoksessa hän on työskennellyt toimistoinsinöörinä, tiimin vetäjänä ja viimeksi vastuualuepäällikkönä.
Rihtniemi oli HSL:n ensimmäinen toimitusjohtaja ja ensimmäinen palkattu työntekijä. Hän ehti toimia virassaan 11,5 vuotta ennen eläkkeelle jäämistään. Tänä aikana HSL:n jäsenkuntien määrä nousi kuudesta yhdeksään. Rihtniemen mukaan HSL:n jäsenyys kannattaa niissä kunnissa, joissa pendelöinnin osuus pääkaupunkiseudulla vähintään 40 prosenttia. HSL kasvoi Rihtniemen kaudella nopeasti, minkä lisäksi avattiin Länsimetro ja Kehärata. Ensimmäisen toimintavuoden 327 miljoonasta (2009) joukkoliikennematkasta noustiin lähes 400 miljoonaan matkaan vuonna 2019. Koronapandemian johdosta matkustajamäärät putosivat jyrkästi 2020–2021.  Helmikuussa 2021 HSL:n toimitusjohtajana aloitti Mika Nykänen.
Luottamustoimet pääkaupunkiseudulla

Rihtniemi toimi Helsingin kaupunginvaltuuston kokoomuslaisena jäsenenä vuodet 1982–2009, kaupunginvaltuuston puheenjohtajana 1995–2000 ja ensimmäisenä varapuheenjohtajana 2001–2004. Helsingin kaupunginhallituksen puheenjohtajana Rihtniemi toimi vuodet 2007–2009.
Vuoden 2009 tammikuusta saman vuoden elokuun loppuun asti hän toimi Helsingin kaupunginhallituksen uuden ja taloudellisen päätöksenteon kannalta keskeisen konsernijaoston puheenjohtajana. Kaupunkikonserniin kuuluu 118 tytäryhtiötä ja 10 säätiötä, joissa kaupungilla on määräysvalta.
Helsingin kaupunginhallituksen puheenjohtajana Rihtniemi johti puhetta myös pääkaupunkiseudun yhteistyön tiivistämiseen keskittyneessä Pääkaupunkiseudun neuvottelukunnassa, joka on Helsingin, Espoon, Vantaan ja Kauniaisten johtavien luottamushenkilöiden yhteistyöelin.
Rihtniemi toimi Pääkaupungin yhteistyövaltuuskunta YTV:n hallituksen puheenjohtajana 2001–2007, jolloin laadittiin laajakantoinen tulevaisuusraportti ”Pääkaupunkiseudun tulevaisuuskuva 2025”. PKS 2025-työtä valmisteltiin Rihtniemen johdolla rinnakkain Pääkaupunkiseudun liikennejärjestelmäsuunnitelman PLJ 2002 kanssa.
Helsingin kaupunginvaltuuston puheenjohtajaksi Rihtniemi valittiin kuusi kertaa vuosiksi 1995–2000. Puheenjohtajakauden päätyttyä hänestä paljastettiin vuonna 2002 perinteinen muotokuva, jonka on maalannut kuvataiteilija Sami Rinne (s. 1970). Muotokuva on esillä Helsingin kaupungintalossa, valtuustosalin aulatilassa.
Muut luottamustoimet

Rihtniemi on ollut Euroopan neuvoston kunta- ja aluekongressin Suomen valtuuskunnan jäsen yli kymmenen vuotta ja nykyisin hän on kongressin 15-jäsenisen hallituksen jäsen. Hän on toiminut myös Kokoomuksen puoluevaltuuston jäsenenä.
Huomionosoitukset

Tasavallan presidentti myönsi 6.12.2014 Rihtniemelle Suomen Leijonan komentajamerkin.
Yksityiselämä

Rihtniemi on vanhaa kokoomuslaista sukua. Hänen isänsä oli Kokoomuksen monivuotinen puheenjohtaja, kansanedustaja Juha Rihtniemi (1927–1971). Hänen isoisänsä, everstiluutnantti Elja Rihtniemi oli Kansallisen Kokoomuksen perustajajäsen ja isoisänisänsä, filosofian tohtori Volter Rihtniemi (1861–1938) Suomalaisen puolueen kantavia voimia Kainuussa.
Suvi Rihtniemen täti Irma Rihtniemi-Koski toimi kansanedustajana ja Kokoomuksen Naisten Liiton varapuheenjohtajana.
Rihtniemen aviomies vuodesta 2000 on toimittaja ja viestintäyrittäjä Matti Niiranen, joka on toiminut kokoomuslaisena kaupunginvaltuutettuna Helsingissä.
Aiheesta muualla

YTV:n sivuilla (Arkistoitu – Internet Archive) PKS 2025 ja PLJ 2002 -asiakirjat
Suvi Rihtniemi Euroopan neuvoston sivuilla
Teplice

| Teplice |
| --- | --- |
 vaakuna
 Teplice
 Koordinaatit: 50°38′N, 13°49′E 
Valtio:  Tšekki
Lääni:  Ústín lääni
Piirikunta:  Teplice
Hallinto:  
 – Pormestari:  Jaroslav Kubera
Pinta-ala:  
 – Kokonaispinta-ala:  23.78 km²
Korkeus:  228 m
Väkiluku (2005):  51 193
 – Väestötiheys:  2 153 as./km²
Aikavyöhyke:  UTC+1
 – Kesäaika:  UTC+2
Postinumero:  415 01
 
 www.teplice.cz 
Infobox OKVirheellinen NIMI-arvo: 
Teplice (ˈtɛplɪtsɛ; saks. Teplitz) on kaupunki Tšekissä, Ústín läänin Teplicen piirikunnassa. Asukkaita kaupungissa on 51 193 (2005) ja väestötiheys on 2 153 as./km². Pinta-alaa Teplicellä on 23,78 neliökilometriä. Kaupungin pormestarina on toiminut vuodesta 1994 lähtien Občanská demokratická stranan (ODS) Jaroslav Kubera.
Teplice sijaitsee Bílina-joen varrella. Teplicen kaupunginosat ovat Hudcov (saks. Hundorf), Nová Ves (saks. Neudörfel), Prosetice (saks. Prasseditz), Řetenice (saks. Settenz), Sobědruhy (saks. Soborten) ja Trnovany (saks. Turn).
Nimi "Teplice" on slavonialaista alkuperää ja tarkoittaa paikkaa, jossa kuumat lähteet pulppuavat.
Kaupunki on Tšekin jalkapallon pääsarjassa, Gambrinus ligassa, pelaavan FK Teplicen kotipaikka.
Historia

Teplicen alueen kuumat lähteet löydettiin jo vuonna 762, mutta ensimmäinen luotettava maininta kylpemisestä on 1500-luvulta. Antiikin Rooman asukkaiden on arkeologisesti osoitettu tunteneen Teplicen alueella sijainneet radioaktiiviset lähteet, joissa vesi on 82°–115°-asteista. Radioaktiiviset lähteet mainitaan myös 700-luvulta peräisin olevassa böömiläisessä legendassa. Teplicen vedellä uskottiin olevan parantava vaikutus luodin aiheuttamille haavoille. Tämän vuoksi 1800-luvulla Saksin, Itävallan ja Preussin viranomaiset ylläpitivät kylpyläjärjestelmää Teplicessä.
Teplicestä on maininta 1100-luvulta, jolloin Böömin kuninkaan, Vladislav II:n vaimo Judit Thüringeniläinen perusti nunnaluostarin benediktiiniläisnunnille. Luostari tuhoutui 1400-luvulla hussilaissodissa.
Kaupungin teollisuus kehittyi 1800-luvulla. Teplicessä valmistettiin lasia, tekstiilejä, puu- ja metallituotteita sekä keramiikkaa. Kaupungin ympäristössä hyödynnettiin turve- ja ruskohiiliesiintymiä. Maanalaiset lähteet tulvivat vuonna 1879 Teplicen ruskohiilikaivoksiin, mistä aiheutui muun muassa kaupungin kylpylätoiminnan tuhoutuminen. Teplicen teollisuus on toisen maailmansodan jälkeen kukoistanut. Sodan jälkeen kaupungista kehittyi myös kukoistava terveysmatkakohde.
Kuuluisia asukkaita > Kaupungissa syntyneet

Humbert Achamer-Pifrader (1900–1945), SS-Standartenführer
Hildegard Alex (s. 1942), saksalainen näyttelijä
Reinhold Andert (s. 1944) kirjailija ja historioitsija
Maxi Böhm (1916–1982), näyttelijä ja kabaretisti
Anton Dietzenschmidt (1893–1955), saksalainen näytelmäkirjailija
Walter Hanel (s. 1930), karikatyristi
Doris Jannausch (s. 1925), saksalainen näyttelijä ja kabaretisti
Paul Kohner, itävaltalais–yhdysvaltalainen elokuvatuottaja
Robert Lang, jääkiekkoilija
Michal Mareš (1893–1971), toimittaja ja sanoittaja
Helmut Pfleger (s. 1943), näyttelijä
Melchior Vischer (1895–1975), kirjailija ja ohjaaja
Miroslav Wanek (s. 1962), runoilija, muusikko, sanoittaja
Kuuluisia asukkaita > Kaupungissa asuneet ja vaikuttaneet

Fritz Baier, saksalainen poliitikko
Stanislav Kostka Neumann, runoilija
Ferdinand Josef Schneider, saksalainen kirjallisuushistorioitsija ja professori
Franz Stoß, itävaltalainen näyttelijä ja ohjaaja
Oscar Straus, itävaltalainen säveltäjä
Theodor Veidl, sudeettisaksalainen säveltäjä
Johann Gottfried Seume (1763–1810), saksalainen näyttelijä ja runoilija
Adam Adamandy Kochański (1631–1700), puolalainen matemaatikko
Aiheesta muualla

Kuvia tai muita tiedostoja aiheesta Teplice Wikimedia Commonsissa
Virallinen kotisivu (tšekiksi) (englanniksi)
Tepliceä vuonna 1870.
Teplicen kaupungintalo.
Na Stínadlech-stadion Teplicessä. Stadionilla pelataan muun muassa jalkapallo-otteluita.
Teplicen kasvitieteellinen puutarha.
Talulah Riley

| Talulah Riley |
| --- | --- |
 Talulah Riley St. Trinian’s 2 -elokuvan kuvauksissa vuonna 2009.
Henkilötiedot
Koko nimi:  Talulah Jane Riley-Milburn
Syntynyt: 26. syyskuuta 1985 (ikä 39) Hertfordshire, Iso-Britannia
Kansalaisuus:  Yhdistynyt kuningaskunta
Ammatti:  näyttelijä
Näyttelijä
Merkittävät roolit:  Ylpeys ja ennakkoluulo (2005) Tyttökoulu St. Trinian’s (2007) Merirosvoradio (2009) St. Trinian’s 2: Tyttökoulu aarrejahdissa (2009)
Aiheesta muualla
IMDb
Talulah Jane Riley-Milburn (s. 26. syyskuuta 1985 Hertfordshire, Iso-Britannia) on englantilainen näyttelijä, joka tunnetaan muun muassa rooleistaan elokuvissa Ylpeys ja ennakkoluulo (2005), Tyttökoulu St. Trinian’s (2007), Merirosvoradio (2009) ja St. Trinian’s 2: Tyttökoulu aarrejahdissa (2009).
Tausta

Talulah Riley on Hertfordshiressa turvallisuus- ja PR-yhtiön perustaja Una Rileyn ja entisen NCS-päällikön ja nykyisen käsikirjoittajan Doug Milburnin ainoa lapsi. Hänen isänsä on käsikirjoittanut jaksoja muun muassa televisiosarjoihin Hiljainen todistaja, Epäilyksen polttopiste ja The Bill. Talulah kävi koulua Cheltenham Ladies Collegessa, Berkhamsted Collegiate Schoolissa ja Haberdashers’ Aske’sin tyttökoulussa. Näytellessään Lontoossa Riley opiskeli matematiikkaa, fysiikkaa ja taloustiedettä Open Universityssä.
Ura > Televisio

Rileyn televisioesiintymisiin kuuluvat muun muassa vierailevat roolit sarjoissa Hercule Poirot (2003) ja Neiti Marple (2006) sekä kaksi jaksoa televisiosarjasta Doctor Who. Vuonna 2017 hän esiintyy vakituisessa roolissa televisiosarjan Westworld toisella kaudella.
Ura > Teatteri

Talulah Rileyn teatteridebyytti oli näytelmässä Skandaalihäät (The Philadelphia Story) Old Vic -teatterissa vuonna 2005. Hänen roolisuoritustaan Tennessee Williamsin Summer and Smoke -näytelmän uusintakappaleessa vuonna 2006 kuvailtiin ihastuttavaksi.
Ura > Elokuva

Vuonna 2010 tummahiuksinen Riley esiintyi blondiksi naamioituna tyttönä tieteiselokuvassa Inception, jonka pääosassa on Leonardo DiCaprio. Riley ja Robert Pattinson näyttelivät pääosia rakastavaisina elokuvassa Love & Distrust, joka julkaistiin suoraan videolle. Ensimmäisenä julkaisupäivänään se oli jo iTunesin maailmanlaajuisesti katsotuin elokuva. Vuonna 2013 Rileylla oli rooli elokuvassa Thor: The Dark World.
Yksityiselämä

Riley avioitui vuonna 2010 miljardööri Elon Muskin kanssa, joka on SpaceX:n ja Tesla Motorsin toimitusjohtaja. Liitto kesti kaksi vuotta, mutta he palasivat uudestaan yhteen 2013. Vuoden 2014 lopussa he erosivat jälleen. Avioero tuli voimaan lokakuussa 2016.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2005 | Ylpeys ja ennakkoluulo | Pride & Prejudice | Mary Bennet |
| 2007 | Tyttökoulu St. Trinian’s | St. Trinian’s | Annabelle Fritton |
| 2009 | Merirosvoradio | The Boat That Rocked | Marianne |
| 2009 | St. Trinian’s 2: Tyttökoulu aarrejahdissa | St. Trinian’s 2: The Legend of Fritton’s Gold | Annabelle Fritton |
| 2010 | Love & Distrust | Love & Distrust | Jane |
| 2010 | Inception | Inception | Blondi |
| 2011 | Paha paikka | The Dilemma | Concept Car Spokesmodel |
| 2012 | The Knot | The Knot | Alexandra |
| 2012 | White Frog | White Frog | neiti Lee |
| 2013 | The Liability | The Liability | The Girl |
| 2013 | In a World... | In a World... | Pippa |
| 2013 | Thor: The Dark World | Thor: The Dark World | asgardilainen sairaanhoitaja |
| 2015 | The Bad Education Movie | The Bad Education Movie | Phoebe |
| 2016 | Submerged | Submerged | Jessie |
| 2018 | The Last Witness | The Last Witness | Jeanette Mitchell |
| 2020 | Bloodshot | Bloodshot | Gina DeCarlo |

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jakso(t) |
| --- | --- | --- | --- | --- |
| 2003 | Hercule Poirot | Agatha Christie’s Poirot | Angela Warren nuorena | ”Viisi pientä possua” (”Five Little Pigs”) |
| 2006 | Neiti Marple | Agatha Christie’s Marple | Megan Hunter | ”Syyttävä sormi” (”The Moving Finger”) |
| 2007 | Nearly Famous | Nearly Famous | Lila Reed | minisarja: 6 jaksoa |
| 2008 | Doctor Who | Doctor Who | Miss Evangelista |  2 jaksoa ”Silence in the Library” ”Forest of the Dead”  |
| 2016–18 | Westworld | Westworld | Angela | 12 jaksoa |
Aiheesta muualla

Talulah Riley Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Talulah Riley
Käännös suomeksi
The Late Show with Stephen Colbert

| The Late Show with Stephen Colbert |
| --- | --- |

Tyyli:  talk show
Kestoaika:  40 min
Alkuperämaa:   Yhdysvallat
Alkuperäiskieli:  englanti
Verkko:   CBS  Sub, MTV Max
Esitetty:  8. syyskuuta 2015 –
Tuotantokausia:  8
Jaksoja:  1347 (15.12.2022 mennessä)
Edeltäjä:  Late Show with David Letterman
Aiheesta muualla
Virallinen sivusto
IMDb 
The Late Show with Stephen Colbert on yhdysvaltalainen myöhäisillan keskusteluohjelma, jota isännöi Stephen Colbert. Ohjelmaa esitetään arki-iltaisin amerikkalaisella CBS-televisiokanavalla, ja sen ensimmäinen jakso esitettiin 8. syyskuuta 2015. Ohjelma on jatkoa samalla kanavalla esitetylle Late Show with David Letterman -ohjelmalle (1993–2015).
Suomessa sarjan esitys aloitettiin MTV Maxilla 1. helmikuuta 2016. Sub esittää jaksot uusintana päivää myöhemmin. Jaksot esitetään Suomessa noin viikkoa myöhemmin niiden ensiesityksestä Yhdysvalloissa.
Aiheesta muualla

The Late Show with Stephen Colbert Internet Movie Databasessa (englanniksi)
Ohjelman viralliset kotisivut
Ohjelman suomalaiset kotisivut (MTV3) (Arkistoitu – Internet Archive)
Tell Me on a Sunday

Tell Me on a Sunday on Andrew Lloyd Webberin säveltämä ja Don Blackin sanoittama yksinäytöksinen musiikkinäytelmä yhdelle naisnäyttelijälle vuodelta 1979. Tim Ricen alkuperäisideaan pohjautuva laulumonologi kertoo tavallisesta englantilaistytöstä, joka matkustaa Yhdysvaltoihin etsimään rakkautta, ensin New Yorkiin, sitten Hollywoodiin ja taas takaisin New Yorkiin.
Turkulainen Linnateatteri toi pienoismusikaalista näyttämölle suomenkielisen kantaesityksen lokakuussa 2016. Sen on suomentanut Mikko Koivusalo ja ohjannut Janne Jämsä. Ainoaa roolia esittää Netta Dahlberg.
Käännös suomeksi
Tella

| Tella |
| --- | --- |
 Tella
 Koordinaatit: 11°47′0″N, 6°15′5″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Väkiluku (2009):  7 600
Infobox OKVirheellinen NIMI-arvo: 
Tella on maalaiskunta ja sen keskuskylä Sikasson alueen Sikasson piirissä Malissa. Se sijaitsee 110 kilometriä Sikassosta luoteeseen. Kunnassa on 7 600 ja kylässä 1 600 asukasta (vuonna 2009).
Tellan kunta rajoittuu koillisessa Sikasson piirin Koumankoun ja Kignanin, kaakossa Sanzanan, etelässä Mirian, lounaassa Dembelan ja luoteessa Koulikoron alueen Dioïlan piirin Bancon kuntiin. Maisemaa leimaavat kukkulat, ylängöt ja alangot. Tärkein vesistö on Bagoén sivujoki Mani. Ilmasto on sudanilais-sahelilainen. Kasvillisuus on pensassavannia.
Kuntaan kuuluu kahdeksan kylää. Asukkaat ovat etupäässä bambaroita. Lisäksi on senufoja ja jonkin verran fulbeja. Vallitseva uskonto on islam, mutta senufot harjoittavat myös kristinuskoa ja animismia.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra sekä myytäväksi kasvatettavat puuvilla, kenaf, maapähkinä ja riisi. Kotieläimiä ovat naudat, lampaat, vuohet ja siipikarja.